**REPUBLIKA SRPSKA**

**GRAD DERVENTA**

**NAČELNIK – GRADSKA UPRAVA**

**ODJELjENјE ZA PRIVREDU I**

**DRUŠTVENE DJELATNOSTI**

**INFORMACIJA O STANјU U OBLASTI KULTURE NA PODRUČJU GRADA**

*Maj, 2022. god.*

**UVOD**

Aktivnosti, programi i manifestacije iz oblasti kulture na području grada

Derventa ostvaruju se kroz rad javnih gradskih ustanova i udruženja građana, kao i kulturnih društava i drugih organizacija. Kultura kao nadogradnja i identitet ima značajno mjesto, kako u životu Dervente tako i u cjelokupnoj društvenoj zajednici.

Bogata kulturno-umjetnička ponuda je ostvarena i u 2021.godini u kojoj je održano mnogo različitih kulturnih sadržaja.

Pored tradicionalnih programa i manifestacija koje se održavaju na području

Grada radom domaćih kulturnih udruženja i umjetnika, ostvarena je i saradnja sa udruženjima, institucijama i umjetnicima iz drugih gradova čime je dodatno unaprijeđena ponuda kulturnih sadržaja.

Najznačajni nosioci kulturnih aktivnosti u Derventi tokom 2021. godine bili su:

* SKUD „Derventa“
* KUDM „Bosilјak“
* SPKD „Prosvjeta“
* SKK „Vihor“
* KSS „Carica Milica“
* UG „ULIKS“
* JU „Centar za kulturu“
* Narodna bibilioteka „Branko Radičević“

Materijalno - tehnički kapaciteti za obavlјanje kulturno umjetničkih aktivnosti su na zadovalјavajućem nivou a najveći broj kulturnih aktivnosti se odvijao u :

* JU „Centar za kulturu“
* Narodna bibilioteka „Branko Radičević“

*\* Detalјan izvještaj o radu i finansijski izvještaj o radu biće obrađen kroz Izvještaj o radu ovih javnih ustanova koji je predviđen Programom rada SG Derventa.*

Dole navedeni podaci bazirani su na dostavlјenim podacima od udruženja građana, održanim projektima i aktivnostima i internoj evidenciji nadležnog Odjelјenja.

FINANSIRANјE

Finansiranje Grada Dervente u oblasti kulture kroz projekte u 2021. godini je iznosilo 42.453 KM. Realizovano je više različitih projekata kulturno-umjetničkog sadržaja čiji su nosioci bili udruženja građana i javne institucije.

Osim izdvajanja sredstava za realizaciju projekata iz oblasti kulture, iz budžeta se finansirao i rad javnih institucija i to JU Centar za kulturu 185.542,33KM u 2021. godini i JU Narodna biblioteka „Branko Radičević“ 88.602,51KM u 2021. godini.

**SKUD „DERVENTA“**

1. Godina osnovanja: 1994.
2. Ratkovac Milica, predsjednik SKUD-a „Derventa“

Prijević Slađana, predsjednik Skupštine SKUD-a „Derventa“

Arsenić Saša, umjetnički rukovodilac folklornog ansambla

Žunić Milijana, umjetnički rukovodilac Pjevačke grupe

1. Društvo broji oko 100 aktivnih članova podijelјenih u četiri folklorne grupe (izvođački ansambl, drugi ansambl, treći ansambl i školu folklora), pjevačku sekciju, muzičku sekciju, recitatorsku sekciju i rekreativnu grupu.

Svi članovi Društva kao i uprava su volonteri.

1. Društvo nema adekvatne prostorije za rad tj. za održavanje proba četiri puta sedmično, a po potrebi i više puta u toku sedmice. Probe privremeno održavamo u prostorijama Svetosavske Omladinske Zajednice koja nam je bez naknade ustupila prostor na određeno vrijeme. Društvo raspolaže bogatim fundusom narodne nošnje vrijednosti oko 80.000 KM sa kojim može kvalitetno da prikaže 15 koreografija koliko ih ima na svome repertoaru. Veliki dio fundusa narodnih kostima su unikatni primjerci stari i preko stotinu godina neprocjenjive vrijednosti.
2. Glavna tri cilјa društva, koja su ujedno određena i statutom su:

* očuvanje i njegovanje tradicije svoga naroda,
* razvijanje radnih navika i sposobnosti,
* stvaranje mogućnosti i uslova svojim članovima da se bave svim oblicima kulturno-umjetničke djelatnosti, shodno iskazanim interesima i mogućnostima i ispolјenim sklonostima i sposobnostima za bavlјenje pojedinim vidovima kulturno-umjetničkog amaterizma.

1. **Realizovani projekti u 2021. godini:**

|  |  |
| --- | --- |
| **Mjesec** | **Naziv projekta, programa, aktivnosti...** |
|  |  |
| **Januar** | **31.1.2021. –** Ženska pjevačka grupa učestvovala u programu povodom krsne slave SPKD „Prosvjeta“ iz Dervente |  |  |
| **Jun** | **13.6.2021.** – Pjevačka grupa i instrumentalni sastav učestvovali na koncertu etno muzike u Prnjavoru  **19.6.2021.** – Godišnji koncert povodom 27 godina rada i postojanja Društva  **26.6.2021.** – Recitatorska sekcija učestvovala na manifestaciji „Vidovdansko veče“ u organizaciji KSS „Carica Milica“ iz Dervente.  **25-27.6.2021.** – Trodnevni izlet članova SKUD „Derventa“ u Trebinju. |  |  |
| **Jul** | **18.7.2021.** – Pjevačka grupa SKUD-a “Derventa“ učestvovala u programu RTRS u okviru emisije Karavan Vikend jutro koja se emitovala uživo iz Doboja.  **23.7.2021.** – Na Ljetnoj art sceni u Derventi učestvovao izvođački ansambl i drugi folklorni ansambl, pjevačka grupa i instrumentalni sastav.  **24.7.2021.** – Pjevačka grupa i instrumentalni sastav izveli program kod manastira Osovica uoči praznika ikone Presvete Bogorodice Trojeručice. |  |  |
| **Avgust** | **19.8.2021.** – Pjevačka grupa i treći folklorni ansambl učestvovali u programu ispred Hrama Preobraženja Gospodnjeg u Novom Naselјu povodom slave Hrama.  **21.8.2021.** – Festival etno pjesme na Trgu pravoslavlјa u Derventi.  **25.8.2021.** – Članovi folklornog ansambla i Pjevačke grupe SKUD-a „Derventa“ učestvovali u programu otvaranja 15. Sajma privrede u Derventi. |  |  |
| **Oktobar** | **13.10.2021.** – Pjevačka grupa SKUD-a "Derventa" na svečanoj akademiji, uoči slave Hrama i opštine Brod, Pokrova presvete Bogorodice.  **16.-17.10.2021.** – Dvodnevni izlet članova folklornih ansambala u Beograd. |  |  |
| **Novembar** | **27.11.2021.** – Folklorni ansambl i pjevačka grupa SKUD-a „Derventa“ učestvovala na manifestaciji „Motajičko zimsko prelo“ u Srpcu. |  |  |
| **Decembar** | **2.12.2021.** – Pjevačka grupa uzela učešće na susretu pjesnika povodom podrške Savku Pećiću – Pesi.  **4.12.2021.** – Pjevačka grupa izvela prigodan program u manastiru Osovica povodom praznika Vavedenja Presvete Bogorodice.  **10.12.2021.** – Pjevačka grupa SKUD-a “Derventa“ učestvovala na koncertu pjevačkih grupa „Beograde, pozdrave ti šalјem“ u Novoj Topoli.  **11.12.2021.** – Drugi folklorni ansambl SKUD-a „Derventa“ učestvovao na Nikolјdanskom koncertu folklora u Prnjavoru  **12.12.2021. –** Pjevačka grupa SKUD-a „Derventa“ učestvovala na promociji knjige „Srpsko srce Johanovo“ autora Veselina Dželetovića. |  |  |

***Napomena:*** *veliki dio planiranih aktivnosti u 2021. godini nije realizovan zbog pandemije virusa korona.*

1. **Finansijski pokazatelјi:**

Ostvareni ukupni prihodi u 2021:

Sredstva iz Budžeta Grada Derventa:

* Godišnji koncert povodom 27 godina rada................................................ 1.240,00 KM
* Festival etno pjesme ................................................................................... 1.000,00 KM

Ministarstvo prosvjete i kulture RS:

* Festival etno pjesme ............................................................................................ 500,00 KM

UKUPNO: 2.740,00 KM,

1. **Prijedlozi mjera za prevazilaženje stanja u oblasti kulture na području opštine.**

* Potrebno je da u okviru budžeta budu predviđeni grantovi za Kulturno – umjetnička društva da bi ista mogla planirati svoj rad u toku godine (manifestacije u gradu, učešće na festivalima u državi i šire, postavka novih koreografija i nabavka nošnje).

**KUDM „BOSILjAK“**

**1. Godina osnivanja:** 2001. God.

**2. Odgovorna osoba:** Stana Nagradić

**3. Broj članova i volontera:** oko 192

**4. Prostor za rad i tehnička opremlјenost:**

Ministarstvo odbrane BiH dalo privremeno na korištenje Vojnički klub u kasarni „Zdravko Čelar“ u Derventi za rad ovog društva. Tehnička opremlјenost za rad je na solidnom nivou, mada je veliki problem zagrijavanja prostora u zimskim uslovima.

**5. Glavni cilјevi Udruženja:**

Nјegovanje kulturne baštine i narodne kulture naših krajeva, razvijanje radnih navika i sposobnosti članova društva, jačanje etičke i estetske vrijednosti našeg društva, jačanje svijesti o kolektivnom radu i odgovornosti, njegovanje i razvijanje prijatelјstva, humanost i solidarnost među lјudima.

**6. Realizovani projekti, programi, aktivnosti u 2021. godini**

* Prvi dan „Bosilјkovanja“ protekao je u aktivnostima vezanih za informisanje građana o Bosilјkovanju na organizovanim punktovima sa tradicionalnom muzikom
* Drugi dan festivala u dvorani Centra za kulturu održan je kulturni program na temu „Tradicija u vremenu i prostoru“ uz učešće drugog i trećeg ansambla, učešće dva područna ansambla i mlađe pjevačke grupe KUDM „Bosilјak“ Derventa
* Treći festivalski dan je protekaou znaku dočekivanja gostiju, njihovog smiještaja i zajedničkom kulturnom programu pjevačkih grupa i orkestara u Domu kultureu Derventi, te u pripremi koncertnog prostora na platou ispred sportske dvorane

U večernjim časovima, na otvorenoj sceni, na platou ispred sportske dvorane, održana je generalna proba svih pristigli ansamala i svih ansambala KUDM „Bosilјak“ pred nastup u nedjelju

* Četvrti i završni festivalski dan je prožet raznim aktivnostima i to

Kratki nastupi gostujućih ansambala i izložbe rukotvorina i narodnih nošnji i tradicionalnih jela

Zatim pripreme za defile svih učesnika u toku čega je obavlјen i zvanični prijem svih delegacija uz svečani ručak i zdravicu i uručenje poklona svim gostima

* Svi folklorni ansambli i pjevačka grupa KUDM ,,Bosilјak'' Derventa održali su završni koncert ,,Bosilјkovanja'' u Derventi sa domaćim i inostranim ansamblima, a prije koncerta, svi učesnici
* KUDM ,,Bosilјak'' Derventa,
* KUD ,,Modrački mornari'' Šerići, Tuzlanski kanton,
* SKD ,,TENA“ Đakovo - Hrvatska,
* Folklorni ansambl,,Srem'' Beograd – Srbija,
* KUD „Milovan Gajić“ Petrovo, paradirali su ulicama našeg grada,

**7. Finansijski pokazatelјi:**

*- Prihodi iz Budžeta opštine Derventa u 2021. godini - 6.000,00 KM*

**8. Prijedlozi i preporuke za pobolјšanje stanja kulture na području opštine Derventa:**

- Predlažemo da se već sada definišu pojedini grantovi za kulturu u ovoj godini,

**SKK VIHOR**

1. **Godina osnivanja 1995.**
2. **Odgovorne osobe:** Nenad Simić, predsjednik Kluba , Milorad Đurđević, predsjednik Upravnog odbora
3. **Broj članova 20 aktivni, i 25 ostali.**
4. **Prostor za rad i tehnička opremlјenost:** Klub nema prostorija za rad. Za vođenje Kluba koristi se vlastiti prostor i oprema.
5. **Glavni cilјevi Udruženja: / član 7, Statut Kluba /**

**-** razvoj i unapređenje kulture, kulturnog i duhovnog stvaralaštva srpskog naroda,

- njegovanje kulturnih, vjerskih, obrazovnih i drugih interesa srpskog naroda u Republici Srpskoj, i očuvanje tradicija književnog i svih drugih vidova kulturnog stvaralaštva, stvaralaca sa područja Republike Srpske, Republike Srbije i područja BiH i inostranstva, kroz organizovana okuplјanja i druženja svih kvalifikovanih lica koja iskažu interes da budu članovi SrKK ''Vihor'' Derventa,

-svi oblici saradnje sa srodnim udruženjima iz Republike Srpske, Republike Srbije, BiH i iz inostranstva, u realno mogućem obimu (kultura, izvornost, ekonomija, ekologika...),

- organizovano okuplјanje svih uzrasta omladine i građana radi bavlјenja kulturno-literarnim radom,

-organizacija književnih susreta radi ostvarenja cilјeva i učešće u obilјežavanjima značajnih kulturno-istorijskih događaja i izuzetnih ličnih uspjeha vezanih za postojanje SrKK ''Vihor'' Derventa...

1. **Realizovani projekti, programi, aktivnosti u 2021. godini.**

* U Derventi je održana svečana akademija na kojoj su predstavlјeni nagrađeni pjesnici na tradicionalnim međunarodnim konkursima "Suze Kozare", "Pjesma godine Balkana i EU" i "Zlatno pero Ljublјana 2021". Svečanu akademiju koja je održana u prostorijama Centra za kulturu, organizovali su Savez srpske dijaspore Slovenije, Udruženje srpskih književnika Slovenije i Evropske akademije srpskih nauka u umjetnosti, u saradnji sa Srpskim književnim klubom "Vihor" iz Dervente. / lično učešće i organizacije iz Slovenije /
* Dan Milovana Bjeloševića Belog 21. Maj / uz podršku grada Derventa /.
* 20. Međunarodni Ilindanski pjesnički susreti „Prlјača 2021“/ uz podršku grada Derventa/.
* Učešće i zastuplјenost na manifestaciji „Vidovdanski pesnički susreti“ Beograd /Lično učešće/
* Pesnički sabor u slavu Svete Petke, Ovča, Srbija / Lično učešće/
* Učešće na manifestaciji „Svome rodu od Kosova do danas“ i obilјežavanju 20 godinina postojanja manifestacije u Pravoru, u organizaciji SKK“Talasi“Prnjavor . / Lično učešće/
* U Derventi je održana manifestacija "Vihorovo stihovanje" koja je okupila pjesnike iz Dervente, Doboja, Prnjavora, Šamca i Broda. / lično učešće/
* U Brodu je održana kulturna manifestacija "Pokrovsko pjesničko saborovanje" i promocija istoimenog zbornika, uz učešće pjesnika iz Republike Srpske, u okviru proslave Oktobarskih svečanosti slobode. Promocija zbornika "Pokrovsko pjesničko saborovanje", priređivača Nenada Simića iz Dervente, objavlјena je u izdanju derventskog Srpskog književnog kluba "Vihor" Derventa i Crkvene opštine Brod, a promovisana je u prostorijama Svetosavskog doma, gdje su i pjesnici učesnici recitovali pjesme. U zbirci 140 autorskih radova pjesnika iz Republike Srpske, Federacije BiH, Srbije, Hrvatske, Crne Gore, Kosova i Metohije, Makedonije, Bugarske, Švajcarske, Nјemačke... /
* Promocije knjige Jasmine Radanović „Crtice iz života.
* Predstavnici Srpskog književnog kluba „Vihor“ iz Dervente učestvovali su na manifestaciji „Matica dijaspora“, koja je po 13 put održana u Somboru, u organizaciji Zavičajnog udruženja Srba „Korijeni“ Sombor.U programu manifestacije aktivnos u učestvovali predsjednik Kluba Nenad Simić i predsjednik Upravnog odbora Kluba Milorad Mišo Đurđević. Manifestacija je održana uz učešće i drugih pjesnika iz Republike Srpske, Srbije, Hrvatske, Nјemačke, Makedonije, Crne Gore, Švajcarske. predstavlјena izdanja „Vihora“: slikovnica Milorada Đurđevića „Zeko“ i roman „Zamisli da je ona/on na tvome mjestu'', knjiga Nenada Simića „Ukoričene godine“, zbornik pjesnika „Pokrovsko pjesničko saborovanje“ priređivača Nenada Simića, kao i zajednički zbornik učesnika manifestacije Ilindanski pjesnički susreti „Prlјača“. Đurđević je govorio i na okruglom stolu „Perspektive kulturnog, obrazovnog i duhovnog čuvanja identiteta Srpskog naroda, brže, bolјe i veće povezivanje Srpskih udruženja, klubova i zajednica u zemlјi, okruženju i dijaspori“, koje je održano drugog dana susreta. Vihoraši su nastupili i tokom predstavlјanja pjesnika na zajedničkoj pjesničkoj večeri u prostorija Srpske čitaonice u Somboru, te prisustvovali otvaranju i predstavlјanju izložbe „Rusija, najlјepša zemlјa svijeta“, koja je organizovana u saradnji sa Centrom ruskog geografskog društva u Srbiji. / Lično učešće/
* Nastavak saradnje sa Savezom Srba Slovenije, kroz realizaciju zajedničkih književnih konkursa
* Zahvalјujući dobroj saradnji sa predstavnicima medija o aktivnostima Kluba se saznalo i van granica Republike Srpske i BiH, a sve je rezultiralo i povećanim brojem učesnika na manifestacijama koje Klub organizuje, kao i prisustva publike.

**Izdavačka djelatnost u 2021. godini:**

„Pokrovsko pjesničko saborovanje“, priređivač Nenad Simić, zbornik u izdanju SrKK“Vihor“ Derventa i Crkvene opštine Brod. / finansiranje priređivač knjige i Crkvena opština Brod, Opštine Brod /.

„Vihorovo Ilindansko saborovanje“, zbornik Kluba koji se podijeli na Međunarodnim pjesničim susretima / učešće grada Derventa i drugih donatora/

„To sam ja“, zbirka poezije Radojke Rade Đurđić / finansijer autor, izdavač Klub/

„Izdaja krvi“ zbirka poezije Miroslav Živković. /Finansijer autor, izdavač Klub/.

„Crtice iz života“ Jasmine Radanović / uz podršku grada Derventa i ličnim sredstvima/

„Kod kuće ostani, živote odbrani“ priređivači Nenad Simić i Milorad Mišo Đurđević /uz podršku grada/

Članovi Vihora zastuplјeni u desetine zbornika koje izdaju klubovi iz regiona.

1. **Finansijski pokazatelјi ukupno 8.410 KM**

**Prihod od grada 7.500 KM** / Manifestacija „Prlјača“, Manifestacija „Dan Belog, realizacija projekta promocije kulture i sufinansiranje štampanja dve knjige članova Kluba.**/**

**Prihod od drugih donatora - 910** KM ( učešće članova u finansiranju izdavanja CIP-a Katalogizacija u publikaciji kod Narodne i univerzitetske biblioteke Republike Srpske, ili za troškove pripreme knjige za štampu.

**Vlastiti prihodi-** Klub nema vlastitih prihoda, a troškove koji su navedeni u izvještaju kao lični odnose se na troškove putovanja, odlazaka na manifestacije, učešće u finansiranju zajedničkih knjigai sve drugo što članovi samostalno finansiraju.

1. **Prijedlozi i preporuke za pobolјšanje stanja kulture na području grada Derventa**

Za realizovanje programa i cilјeva Kluba, i sigurnost održavanje tradicionalnih manifestacija i rada Kluba predlažemo da u budžetu lokalne zajednice imamo rezervisana sredstva / grant/ za 2023. godinu, jer je neophodno još detalјnije planirati aktivnosti i sve manifestacije podići na viši oblik organizovanja/ Grad Derventa to zaslužuje/.

**SPKD „PROSVJETA“**

**1. Godina osnivanja** : Srpsko prosvjetno i kulturno društvo “Prosvjeta” osnovano je 1902. godine, a njegov rad u Derventi je obnovlјen 1995. godine.

**2. Odgovorne osobe:** Odgovorne osobe su Dragan Kainović, predsjednik Društva i Želјko Budimir, podpredsjednik Društva.

**3. Broj članova :** Aktivnih članova imamo 5, a volontera oko 20.

**4. Prostor za rad i tehnička opremlјenost:** Nema prostorija za rad

**5. Glavni cilјevi Udruženja:** Osnovni cilјevi udruženja su čuvanje ćirilice i srpskog jezika, srpske istorije, tradicije i svega onoga što srpski narod čini da ima svoj identitet.

**6. Realizovani projekti, programi, aktivnosti u 2021. godini:**

* Realizacija dočeka Srpske pravoslavne nove godine,
* Obilјežavanje krsne slavu “Prosvjete” Svetog Savu,
* Koncert braće Teofilović povodom Preobraženja kod crkve u Novom Naselјu
* Izbor najlјepših ćiriličnih rukopisa i

**7. Finansijski pokazatelјi:**

* Prihod od opštine u 2021. : 4.500,00 KM
* Prihod od drugih donatora : 0,00 KM

**8. Prijedlozi i preporuke za pobolјšanje stanja kulture na području grada Derventa**

- Redovno budžetsko finansiranje ovog udruženja iz budžeta

- Obezbjeđivanje prostorija za rad

**KSS „CARICA MILICA“**

1. **Godina osnivanja: 2009**
2. **Odgovorne osobe:** Đurđa Dodig-Pijetlović,
3. **Broj članova i volontera:** 80 članova Prostor za rad i tehnička opremlјenost: Nemaju prostorije ni opremu za rad. Rade u privatnom angažmanu po privatnim kućama ili u kafićima
4. **Glavni cilјevi Udruženja:**

Programski cilјevi Kola srpskih sestara su humanitarnog karaktera, trajnog opredjelјenja da radi na ostvarivanju najviših ideala u pogledu humanih, moralnih, kulturnih, nacionalnih i socijalnih aspekata kroz organizaciju:

* Prikuplјanja paketa pomoći za Hrišćanske praznike
* Posjete starim i nemoćnim ( pomoć u domaćinstvu, plaćanju računa, socijalni život- akcija „kafa ili čaj“....)
* Druženje sa mladima kroz radionice u kojima bi se učilo pravoslavno domaćistvo – sta se očekuje od domaćice svakodnevno, a sta za Slave, sta za praznike
* Saradnja sa gradonačelnikom grada Derventa
* Saradnja sa privrednicima naše Opštine
* Saradnja sa Udruženjima građana naše Opštine ali i drugih opština
* Saradnja sa KSS širom svjeta

1. **Realizovani projekti,programi,aktivnosti  u 2021. Godini**
   1. Dobrotvorne akcije pomoći za Božić i Vaskrs 2021, te individualne pomoći, - ukupno 220 paketa vrijednosti oko 50KM.
   2. Pomoć organizocanjem Baѕara za Mihajla Radanovića 9200,00KM
   3. Pomoć na zahtejv porodicama (5 porodic)
   4. Organizacija Vidovdanske večeri na otvorenom
   5. Dobrotvorni Svetosavski bal – odgođen ѕbog virusa Korone
2. **Prijedlozi za unapređenje** - potrebno je prepoznati rad ovog udruženja za kojeg možemo dokazati da radi najveće dobrotvorne projekte i sve na principu volonterizma. Za veće promjene potrebna nam je tehnička opremlјenost uu smislu prostora koji bi nam služi za održavanje radioniaca više sadržaja jer su članovi udruženja žene sirokog spektra obrazovanja i interesa.
3. **Finansijski pokazatelјi**

* Prihodi **od grada Derventa u 2021. god. 0,00KM**
* Prihodi od drugih donatora
* Vlastiti prihodi **16.202,00KM**  (dostavljena kopija finansijskog izvještaja za 2021)

1. **Prijedlozi i preporuke za pobolјšanje stanja kulture na području  
   grada Derventa**

* Podržati rad udruženja koja su potvrdila svoj rad kroz vidnjive rezultate, a da nisu finansirane iz Budžeta grada Derventa više od 25%. Podržavati udruženja i pojedince koji se bave volonterizmom u svim sferama, a ne da udruženja se osnivaju da bi se dobila sredstva iz Budžeta grada.
* Pratiti rad udruženja beѕ obzira da li se finansiraju iz Budžeta grada ili ne, te na osnovu pokazatelјa napraviti pravilnik koji bi omogućio pravilnu raspodjelu grantovskih sredstava

**UDRUŽENјE LIKOVNIH STVARALACA**

**„ULIKS“ DERVENTA**

**1. Godina osnivanja** :

2005. godina

**2. Odgovorne osobe** :

Bogdan Saša, predsjednik Udruženja

**3. Broj članova** : 16 aktivnih slikara

**4. Prostor za rad i tehnička opremlјenost** :

Udruženje nema sjedište, pa se sastanci

Upravnog odbora održavaju u atelјeima aktivnih članova

**5. Glavni cilјevi** :

Unapređenje likovne kulture i kulture uopšte na području opštine Derventa, aktivnosti u pravcu zaštite životne sredine, te čuvanje od zaborava prirodnih lјepota opštine Derventa posredstvom slika i fotografija, njegovanje pisane riječi, očuvanje korita rijeke Ukrine i okoline

**6. Realizovani projekti (programi) u 2021**.god.:

- Likovna kolonija „Patkovača 2021“

**7. Finansijski pokazatelјi:**

- Prihodi iz Budžeta opštine Derventa u 2021. godini - 1.500,00 KM

- Prihodi od drugih donatora: --

**JU CENTAR ZA KULTURU DERVENTA**

**1. Godina osnivanja: 2009.**

|  |
| --- |
| **2. Odgovorna osoba:** Jelenko Živković |
| **3. Broj članova:** 7 zaposlenih |
| **4. Prostor za i rad i tehnička opremlјenost:**  Sa svojim četrdesetogodišnjim radom i tradicijom, u ovoj zgradi su organizovane hilјade manifestacija, a u poslednjih 25 godina sva kulturna događanja ili skoro sva organizovana su u ovom centru kulture.  JU Centar za kulturu Derventa raspolaže prostorno sa zadovolјavajućim uslovima za organizaciju većine manifestacija i aktivnostima koje su u planu ustanove, a tako i drugih subjekata koji se bave kulturom, umjetnošću, obrazovanjem itd. |
| **5. Glavni cilјevi:**  JU Centar za kulturu ima cilј da doprinese podizanju opšte kulture i zadovolјenju kulturnih potreba građana, stvarati i razvijati kulturne navike mladih, ali i svih zainteresovanih građana, te njegovati duhovne, slobodarske i kulturne tradicije iz svih perioda naše prošlosti, kao i tradicionalne i savremene vrijednosti visokog estetskog umjetničkog nivoa. |
| **6. REALIZOVANI PROJEKTI:**  U 2021. godini realizovano je ukupno 135 aktivnosti koje su trajale 170 dana, a posjetilo ih je oko 15 000 posjetilaca ili u prosjeku oko 110 posjetilaca po manifestaciji. |
| **Iz oblasti kulture realizovane su slјedeće aktivnosti:**   * 8 pozorišnih predstava (Pozorište Beograd, Pozorište mladih DIS Banja Luka, monodrama, Udruženje žena Derventa) * 2 Svečane akademije (Dan 327. MTRB, KK „Vihor“ Derventa) * 6 koncerata ozbilјne muzike (Muzička škola Derventa, Koncert violine, kvartet flauta Flutete, Udruženje žena Derventa) * 12 generalnih proba * 9 književnih večeri i promocija knjige (Milan Gajić, Jasmina Radanović, veterani, KK Vihor Derventa itd) * 3 predstave za djecu (Pozorište mladih DIS Banja Luka, Beogradsko pozorište, Institut za saobraćaj, Udruženje žena Derventa, KK Vihor) * Godišnji koncert folkora SKUD Derventa * 3 izložbe slika ulјe na platnu (Bjelić Goran, Zoran Gojković, ULIKS Derventa,) * Proglašenje najlјepšeg rukopisa SPKD „Prosvjeta“ Derventa   **Planirane, a nerealizovane aktivnosti u 2021.god:**  Zbog pandemije virusa korona i epidemiološke situacije u RS i Derventi, te zabrane rada Javnih ustanova i ograničenja u JU nije održano niz aktivnosti koje su predviđene i koje su tradicionalno održavaju. Ukupan broj aktivnosti je 15, a to su:  MART 2021  - koncert „Viva la muzika“  - godišnji koncert muzičke škole  - 2 filma  APRIL 2021   * 2 filma   MAJ 2021   * Raspjevani maj – Zavod za slijepe * 2 dana učeničkih postignuća * 2 filma   JUN 2021   * Matura OŠ „19.april“ * Matura OŠ „Nikola Tesla“ * 2 filma |
| **7. Finansijski pokazatelјi**  Ostvareni ukupni prihodi u 2021. godini 196.500,00  Ostvareni ukupni rashodi u 2021. godini 185.542,33 |
| **Prihodi iz budžeta grada**  Ostvareni prihodi iz budžeta grada za 2021. godinu 185.542,33  Ostvareni prihodi iz budžeta grada za 2020. godinu 184.650,54  **Vlastiti prihodi**  Prihodi u 2021. godini 31.891.67  Prihodi u 2020. godini 30.289,07  **Prihodi od drugih donatora**  Nema  *\* Detalјan finansijski i izvještaj o radu biće obrađen kroz Izvještaj o radu „Centra za kulturu“ koji je predviđen Programom rada SG Derventa* |
|  | |
| **Prijedlozi mjera za prevazilaženje stanja u oblasti kulture na području grada:**  Saradnja Javne ustanove Centar za kulturu Derventa sa ostalim institucijama sistema, lokalne uprave, kulture, obrazovanja, nevladinim organizacijama i školama, u realizaciji različitih oblika kulturnih, obrazovnih i drugih sadržaja za potrebe građana Dervente.  Zadatak zaposlenih u JU Centar za kulturu u 2022. godine je zadržati visok nivo ustanove, organizovanjem samostalno ili sa drugim subjektima, manifestacije koje će derventu svrstati u vrh kulturnih zbivanja u Republici Srpskoj i Bosni i Hercegovini.  Tu se prvenstveno misli na organizaciju različitih kulturnih manifestacija kojima ćemo građanima približiti sve vidove kulturno-umjetničkog stvaralaštva, ali i razvijati potrebu kod građana da se kroz kultune različitosti i sami individualno i kulturno nadograđuju.  To je način da Centar ispuni ulogu i misiju koju mu je ova društveno-politička zajednica donošenjem akata o osnivanju stavila u zadatak.  Obezbjediti sredstava za samostalno organizovanje kulturnih aktivnosti koje će pripremati JU Centar za kulturu.  **Nedovolјna tehnička opremlјenost**: projektori za filmske projekcije, rasvjeta pozornice, zastarjelost opreme u velikoj sali itd.  U narednom periodu otkloniti tehničke nedostatke i nabaviti opremu za tehničko unapređenje rada ustanove. | |

**JU NARODNA BIBLIOTEKA „BRANKO RADIČEVIĆ“ DERVENTA**

Ova Javna ustanova posjeduje značajne kapacitete za održavanje kulturno-umjetničkih sadržaja i predstavlјa bitan faktor u razvoju kulture na području opštine Derventa.

JU Narodna biblioteka ,,Branko Radičević,, Derventa je osnovana 1994. godine. Osnovna djelatnost je bibliotečka a proširena djelatnost je djelatnost muzeja, galerija i zbirki.

Proširena djelatnost je Služba zavičajne zbirke – muzejska djelatnost.

**Odgovorna osoba** je direktor Mirjana Plisnić a predsjednik Upravnog odbora je Jovanka Popović.

**Broj** zaposlenih radnika u bibliotečkoj djelatnosti je 6, a u muzejskoj 1.

**Broj korisnika** u 2021. godini je 3 487.

**Broj knjiga na kraju 2021. godine:** 42 720.

U toku 2021. godine ukupni prihodi su 206.459,51 KM, od toga prihodi iz Budžeta Opštine su 88.602,51 KM a prihodi iz Republike su 114.959,00 KM.

Vlastiti prihodi biblioteke u toku 2021. godine su 2.898,00 KM.

*\* Detalјan finansijski i izvještaj o radu biće obrađen kroz Izvještaj o radu „JU Narodna biblioteka „B. Radičević“ koji je predviđen Programom rada SG Derventa.*

**U 2021.godini rad Biblioteke su obilјežili slјedeći kulturni sadržaji:**

• Promocija knjige „Glogi“koja govori o životu poznatog srpskog glumca Nebojše Glogovca autora Aleksandra Đuričića.

• Veče sa poznatim muzičarom i kantautorom Dejanom Cukićem koji je prisutnim predstavio nekoliko svojih djela iz svog prevodilačkog opusa.

• Radionica pletenja je realizovana u prolјetnom i zimskom periodu.

• Promociji knjige „Jesenja gozba sa vilom Bosilјčicom“ prisustvovali su učenici 4. razreda Osnovne škole „Nikola Tesla“ .

• Promocija prve knjige Dušice Stanković Đukić „Dnevnik mame u pubertetu“ održana je u prepunoj sali biblioteke.

• Osnivači kluba istoričara „Posavina“ održali su promociju glasnika „Posavina“.

• Povodom 23. aprila, Svjetskog dana knjiga**,** u biblioteku su besplatno učlanjena 332 korisnika . Od ukupnog broja učlanjenih čitalaca, 127 novih korisnika su zdravstveni radnici Doma zdravlјa Derventa koji su besplatan upis dobili kao vid zahvalnosti za požrtvovan rad u periodu pandemije.

• I ove godine u Narodnoj biblioteci „Branko Radičević“ uspješno je realizovana razmjena udžbenika za učenike osnovnih i srednjih škola.

• Osnivači kluba istoričara „Posavina“ održali su promociju drugog izdanja glasnika „ Naša misao“ koji objedinjuje istorijske naučne radove. Nakon promocije osnivači časopisa održali su predavanje na temu „Od ideologije do realizacije genocida nad Srbima u NDH“.

• Knjigu „Mozgoverzum“ Slaviše Savića predstavile su Andrijana Petrić, Nina Railić i Jelena Škrbić.

* Ljeto u biblioteci obilјežila je promocija stručne knjige „Kvalitet predškolskog kurikuluma i cjelovit razvoj djeteta“ autorke Gordane Simić.
* Narodna biblioteka „Branko Radičević“ je u saradnji sa Centrom za kulturu organizovala i ivođenje pozorišne predstave „Žensko srce u šinjelu“ koja govori o tri najveće srpske heroine Milunki Savić, Flori Sends i Nadeždi Petrović. Predstavu su izvele glumice iz Beograda Nina Grahovac, Jovana Petronijević i Vesna Paštrović.
* Krajem godine u biblioteci je održana promocija putopisnog vodiča „Putovanje kroz Bosnu i Hercegovinu“ novinara Zorana Matića.
* Maturanti Srednjoškolskog centra „Mihajlo Pupin“ su i ove godine u biblioteci napravili najlјepše slike za svoje maturalne panoe. Takođe su slikanje u biblioteci često obavlјali i parovi pri vjenčanjima.
* I ove godine smo proglasili najbolјe čitaoce i nagradili ih knjigom, diplomom i besplatnom članarinom. Najviše knjiga su pročitali Nada Ninković (108) i Aleksandar Rikanović (44).
* Kraj godine, sada već tradicionalno, rezervisan je za profesionalno fotografisanje u prazničnom ambijentu u prostorijama biblioteke. Pred objektiv fotografa Ivana Živkovića ove godine stalo je oko 200 porodica.

„**Ljetna art scena**“

koja je trajala tokom jula i avgusta obilјežila je lјeto u Derventi.

Pod okrilјem Narodne biblioteke, a uz organizatorsku palicu književnice Aleksandre Marilović, profesorice muzike Milijane Žunić i pijanistkinje Dragane Latinović realizovana je ideja o podizanju kulturne scene Dervente na viši nivo. Cilј ove manifestacije je kupovina klavira za Narodnu bilioteku „Branko Radičević“.

Tokom festivala derventskoj publici su se predstavili brojni derventski umjetnici, ali i gosti iz susjednih gradova.

Prvo veče „Ljetne art scene“ otvorili su učenici Muzičke škole izvodeći poznate kompozicije domaćih i stranih kompozitora na klaviru, harmonici, gitari i violini.

Drugo veče „Ljetne art scene“ obilјežila je izložba slika profesorice Jelene Bardak, te mladih slikarki Dajane Ćuk i Sare Tatomir. Tokom večeri održan je dvodnevni sajam knjiga na kom su se predstavile izdavačke kuće „ Imprimatur“, antikvarijat „Ramajana“, Udruženje strip umjetnika i lјubitelјa stripa „ Deveta dimenzija“, kao i autori iz Dervente u okviru „Zavičajne zbirke“.

Treće veče festivala bilo je u znaku književnog stvaralaštva nagrađivane književnice Tanje Stupar Trifunović iz Banjaluke.

Četvrto veče „Ljetne art scene“ bilo je u znaku filma. Apsolvent filmske i TV režije na Akademiji umjetnosti Univerziteta u Banjoj Luci Vuk Pijetlović održao je nekoliko mini radionica na kojima su se polaznici upoznali sa ovom vrstom umjetnosti.

Peto veče obilјežila je kolažna predstava „Ko to tamo glumi“koju su izveli odrasli polaznici Dramskog studija NB „Branko Radičević“.

Ovogodišnje šesto veče Ljetne art scene uveličali su članovi dječijeg crkvenog hora „Javor“ iz Doboja. Pomenuto veče organizatori su iskoristili i za podizanje svijesti o obolјelima od mišićne spinalne atrofije među kojima je i naš mali sugrađanin Mihajlo Radanović.

Na sedmoj večeri Ljetne art scene predstavlјena je izložba crteža pod nazivom „Govorom tijela“ umjetnica Sare Savić, Maje Šarenac i Danijele Mihić. Iste večeri promovisan je i časopis za književnost i umjetnost “ Srp“., a tokom večeri svoje stihove publici su predstavili mladi pjesnici Milan Vulić i Miliš Puđa.

Tokom osme večeri „Ljetne art scene“ publici su se predstavili književnici Miladin Berić, Goran Gavrić i Milan Rakulј.

Deveto izdanje Ljetne art scene donijelo je predavanje i radionicu na temu „Moda i reciklaža“ modne dizajnerke Maje Knežević Birmančević.

Deseto veče bilo je u znaku tradicionalne igre i pjesme i to u izvođenju ansabla FUG „ Motajica“ i SKUD „Derventa“ , te nastupa pjevačke grupe i orkestra derventskog kulturno-umjetničkog društva.

Ovogodišnja Art scena obogaćena je i druženjem sa književnicom Aleksandrom Čvorović i mladom pjesnikinjom Evitom Bojkovac, a veče je izložbom ilustracija za djecu, ali i kroz promociju društvene igre „ Svijet čarobnih knjiga“ upotpunio Bojan Nikolić .

Ljetna art scena zatvorena je nastupom grupe „Deminutiv“ čiji su članovi mladi talentovani muzičari sa područja Dervente, Prnjavora i Doboja koji su pred mnogobrojnom publikom nizali hitove poznatih grupa sa prostora bivše Jugoslavije.

• Zaposleni u biblioteci su kroz projekat „Čitalići“ donirali učenicima Osnovne škole „Đorđo Panzalović“ 401 naslov. Takođe, odazvali su se i na poziv načelnika opštine Stanari i učestvovali u akciji prikuplјanja knjiga za formiranje bibliotke sa čak 740 publikacija.

• Narodna biblioteka „Branko Radičević“ potpisala je ugovor sa predstavnicima Fondacije „Za porodicu“ u okviru projekta „Prijatelјi porodice“ na osnovu kojeg sve porodice sa troje i više djece imaju pravo na besplatno članstvo u biblioteci.

• U biblioteci se tokom godine održavala **Škola glume** koju je vodio diplomirani Dramaturg Siniša Tešanović.

Dramski studio JU Narodna biblioteka „Branko Radičević“ Derventa uspio je uprkos pandemiji i poslјedicama razornog zemlјotresa krajem pretprošle godine, da održi kontinuitet rada i tokom 2021. godine.

Rad je nastavlјen u februaru i radili smo do kraja decembra prošle godine. Kao i sve institucije, tako je i Dramski studio bio primoran da se prilagodi radu tokom martovske izolacije, kada su probe isklјučivo rađene putem vibera, kao što se održavala i onlajn nastava. Taj način rada se odnosio na osnovce i srednjoškolce. Grupa za odrasle je nažalost bila primorana da cijeli mart i dio aprila pauzira sa radom jer je većina bila u izolaciji zbog korone.

Sa početkom nove školske godine, došlo je do novog pogoršanja epidemiološke situacije, a samim tim se i pojačao rad onlajn proba i smanjena su igranja i gostovanja.

U ovom periodu od devet mjeseci (sedam mjeseci, ako se izuzme mart i novembar kada je bilo najviše kovid izolacija), na scenu su postavlјene 2 premijere uz 1 ispitnu predstavu, a predstavili smo se četiri puta na gostovanjima izvan Dervente. Sveukupno je bilo čak 16 nastupa, što je svakako veliki uspjeh s obzirom na tešku godinu.

Prva premijera u 2021. godini je bila edukativna predstava za djecu, koja govori o važnosti pravilne ishrane – „Veselo povrće“, a druga premijera je kolažna predstava „Ko to tamo ... glumi?“, u kojoj su se stariji polaznici i srednjoškolci predstavili najbolјim glumačkim zadacima kojima su pokazali i dokazali da nikada nije kasno da se stane na daske koje život znače. Obije predstave su naišle na odličan prijem publike i sveopšte oduševlјenje. Osim tih premijera, krajem godine smo odigrali jednu ispitnu predstavu sa najmlađim polaznicima dramskog studija, u kojoj su mališani pokazali svoje umijeće u recitovanju, imitacijama i improvizacijama.

Ostvarena su 2 gostovanja sa predstavom „Ženski razgovori“ u Prnjavoru i Srpcu, a imali smo i 2 gostovanja sa predstavom „Veselo povrće“, na festivalu u Doboju i u Prnjavoru.

Veliki uspjeh je ostvarila grupa Osnovaca sa predstavom „„Veselo povrće“, na 1. Festivalu dječijeg dramskog stvaralaštva u Doboju „Dobojska vrteška“, na kome su dobili čak tri nagrade.

Ovo je bilo prvi put da se takmičilo na jednom pozorišnom festivalu i te nagrade su zaista odraz predanog i stručnog rada a s tim je dostojanstveno predstavlјen grad Derventa. Taj uspjeh je dodatni podstrek i vjetar u leđa za dalјi rad.

Uz redovne aktivnosti Dramskog studija, odazvali smo se pozivu i nastupali/predstavlјali smo se na slјedećim manifestacijama:

* „**Dramske radionice u Laktašima**“ – Teodora Ružić učestvovala na dramskim radionicama, u sklopu 16. Internacionalnog festivala amaterskog teatra 2021. godine u Laktašima
* „**IV Vidovdansko veče na otvorenom“** – u saradnji sa Kolom srpskih sestara „Carica Milica“ iz Dervente; nastupao Nikola Živković
* „**Ljetna Art scena“ –** premijera kolažne predstave „Ko to tamo ... glumi?“
* „**Pozorišna revija – Prnjavor i prijatelјi“** – nastup sa predstavom „Veselo povrće“
* „**20. Festival omladinskih pozorišta Republike Srpske“** – ove godine u Višegradu; Teodora Ružić i Nikola Živković učestvovali u dramskim radionicama

Uz gore navedene uspjehe, svakako treba izdvojiti veliki uspjeh i priznanje za mentora dramskog studija, Sinišu Tešanovića. Na već pomenutom „20. Festivalu omladinskih pozorišta Republike Srpske“, Tešanoviću je uručena „Nagrada Vladimir Kezić – Keza za cjelokupni doprinos razvoju omladinskih pozorišta u Republici Srpkoj.

Dramski studio JU Narodna biblioteka „Branko Radičević“ Derventa radi u tri uzrasne skupine - grupe osnovaca, srednjoškolaca i starijih.

Hronološki pregled aktivnosti:

1. 01.03. „**Scenski kolaž srednjoškolaca“** – prva repriza (Derventa)

2. 04.03. „**Ženski razgovori“** – gostovanje u Srpcu

3. 05.03. „**Ženski razgovori“ –** druga repriza u Prnjavoru

4. 09.03. „**Ženski razgovori“ –** druga repriza u Derventi

5. 08.06. „**Veselo povrće“** – premijera u Derventi

6. 14.06. „**Veselo povrće“** – gostovanje u Gerontološkom centru u Derventi

7. 21 – 27.06. „**Dramske radionice u Laktašima**“ – Teodora Ružić učestvovala na dramskim radionicama, u sklopu 16. Internacionalnog festivala amaterskog teatra 2021. godine u Laktašima

8. 24.06. „**Veselo povrće“** – prvo gostovanje u vrtiću „Trol“ u Derventi

9. 26.06. „**Veselo povrće“** – prvi nastup na jednom pozorišnom festivalu: 1. Festival dječijeg dramskog stvaralaštva u Doboju „Dobojska vrteška“ – dobili tri nagrade, odnosno priznanja:

– **Pohvalu Dramskom studiju** JU Narodna biblioteka "Branko Radičević" iz Dervente **za kolektivni scenski pokret** u predstavi "Veselo povrće" (reditelј Siniša Tešanović)

– **Nagradu za glumački potencijal** u kategoriji osnovaca Stefani Stanić, za ulogu Krastavca u predstavi "Veselo povrće" (reditelј Siniša Tešanović)

– **Nagradu za glumački potencijal** u kategoriji osnovaca Eleni Kuzmanović, za ulogu Karfiola u predstavi "Veselo povrće" (reditelј Siniša Tešanović)

10. 26.06. „**IV Vidovdansko veče na otvorenom“** – u saradnji sa Kolom srpskih sestara „Carica Milica“ iz Dervente; nastupao Nikola Živković sa monologom *Molitva za Srbiju* – Despot Stefan Lazarević, dramski komad „Boj na Kosovu“, autora Ljubomira Simovića

11. 29.06. „**Veselo povrće“** – drugo gostovanje u vrtiću „Trol“ u Derventi

12. 29.07. „**Ko to tamo... glumi?“** – premijera kolažne predstave u okviru „**Ljetne Art scene“** u Derventi

13. 29.09. „**Veselo povrće“** – nastup na Sedmoj pozorišnoj reviji „Prnjavor i prijatelјi“ , u Prnjavoru

14. 20 – 24.10. „**20. Festival omladinskih pozorišta Republike Srpske“ –** ove godine održan u Višegradu, Teodora Ružić i Nikola Živković učestvovali u dramskim radionicama; a Siniši **Tešanoviću** uručena **Nagrada Vladimir Kezić – Keza za cjelokupni doprinos razvoju dramskog stvaralaštva u Republici Srpkoj**

15. 29.10. „**Ženski razgovori“** – treća repriza u Derventi

16. 28.12. **„Prvi koraci“** – ispitna predstava najmlađih polaznika škole glume

**Prijedlozi i preporuke**

Što se tiče pobolјšanja kulture na području opštine Derventa, smatramo da bi se sve organizacije, društva i ustanove koje se bave kulturom, trebale više povezati i zajednički djelovati na razvoju kulture u našoj opštini.

**PREPORUČENE MJERE ZA POBOLjŠANјE STANјA**

*(prijedlog udruženja građana iz oblasti kulture)*

- Redovno budžetsko finansiranje putem granta za udruženja građana iz reda kulture

- Obezbjeđivanje prostorija za rad svim kulturno-umjetničkim društvima

- Veće finansiranje udruženja građana sa dugom tradicijom u Derventi

- Pravlјenje godišnjeg plana kulturnih dešavanja

- Bolјa međusobna povezanost i saradnja svih udruženja i institucija

OBRAĐIVAČ: PREDLAGAČ:

ODJELjENјE ZA PRIVREDU

I DRUŠTVENE DJELATNOSTI GRADONAČELNIK