PRIJEDLOG

Na osnovu člana 348. stav 1. Zakona o stvarnim pravima („Službeni glasnik Republike Srpske“, broj: 124/08, 58/09, 95/11, 60/15, 18/16, 107/19 i 1/21), člana 5. Pravilnika o postupku javnog konkursa za raspolaganje nepokretnostima u svojini Republike Srpske i jedinica lokalne samouprave („Službeni glasnik Republike Srpske“, broj: 20/12 i 63/19), člana 39. stav 2. tačka 13. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 9. Odluke o uređenju prostora i građevinskom zemlјištu („Službeni glasnik Grada Derventa“, broj: 15/21) i člana 37. stav 2. tačka 13. Statuta Grada Derventa („Službeni glasnik Grada Derventa“, broj: 6/21 i 20/21), Skupština Grada Derventa na \_\_\_\_\_ sjednici održanoj dana \_\_\_\_\_\_\_\_\_\_\_\_ 2022. godine, donijela je

ODLUKU

o prodaji nepokretnosti u svojini Grada Derventa,

označene kao k.č. broj 872 KO Lužani Bosanski

putem usmenog javnog nadmetanja ( licitacije)

Član 1.

Grad Derventa, prodaje nepokretnosti-građevinsko zemlјište označeno kao katastarska parcela broj : 872 „POLjE“ ostalo neplodno zemlјište površine 2578 m2, upisano u Zemlјišnoknjižni uložak broj : 14 KO Lužani Bosanski, kao vlasništvo Grada Derventa sa 1/1 dijela, a koje se nalazi u Lužanima Bosanskim, izvan obuhvata gradskog građevinskog zemlјišta i to po početnoj prodajnoj cijeni u iznosu od 20.675,56 KM (slovima : dvadesethilјadašeststotinasedamdesetpet i 56/100 konvertibilnih maraka).

Član 2.

Prodaja nepokretnosti iz člana 1. ove Odluke izvršiće se usmenim javnim nadmetanjem - licitacijom (u dalјem tekstu: licitacija).

Oglas o licitaciji će se objaviti u „Derventskom listu“, na TV „K3“, oglasnoj tabli i zvaničnoj internet stranici Grada Derventa i to najkasnije 15 dana prije dana određenog za dan licitacije.

Član 3.

Licitaciju će sprovesti Komisija za sprovođenje javnog nadmetanja (u dalјem tekstu: Komisija), a u skladu sa odredbama Pravilnika o postupku javnog konkursa za raspolaganje nepokretnostima u svojini Republike Srpske i jedinica lokalne samouprave.

Član 4.

Na nepokretnostima koje su predmet licitacije nisu uknjiženi tereti.

Član 5.

Po okončanju postupka licitacije, a na osnovu pribavlјenog mišlјenja Pravobranilaštva Republike Srpske, Skupština Grada Derventa, kao nadležni organ, donijeće Odluku o prodaji nepokretnosti licu čija ponuda bude utvrđena kao najpovolјnija, na osnovu koje će se zaklјučiti pismeni kupoprodajni ugovor, koji će u ime Grada potpisati Gradonačelnik Grada Derventa.

Ako učesnik licitacije čija je ponuda utvrđena kao najpovolјnija odustane od zaklјučenja ugovora, gubi pravo na povraćaj položene kaucije.

Kupoprodajnu cijenu, u koju se uračunava iznos položene kaucije, kupac je dužan uplatiti u roku od 15 (petnaest) dana od dana stupanja na snagu odluke iz stava 1. ovog člana.

U protivnom, kupac je dužan da Gradu Derventa uplati na iznos duga i zateznu kamatu, do dana isplate, po kamatnoj stopi utvrđenoj Zakonom o zateznoj kamati.

Kupac pored izlicitirane cijene, snosi troškove koji su vezani za prenos licitirane nepokretnosti.

Član 6.

Ova odluka stupa na snagu osmog dana od dana objavlјivanja u „Službenom glasniku Grada Derventa“.

Broj: PREDSJEDNIK SKUPŠTINE

Datum : GRADA DERVENTA

Bojan Radanović

OBRAZLOŽENјE

Pravni osnov za donošenje ove odluke sadržan je u odredbi člana 348. stav 1. Zakona o stvarnim pravima („Službeni glasnik Republike Srpske“, broj: 124/08, 58/09, 95/11, 60/15, 18/16, 107/19 i 1/21), kojom je propisano da se nepokretnostima u svojini Republike i jedinica lokalne samouprave, kao i sa pravom građenja može raspolagati samo na osnovu javnog konkursa i uz naknadu utvrđenu po tržišnoj cijeni, ako posebnim zakonom nije drugačije određeno.

Odredbama člana 5. i 11. Pravilnika o postupku javnog konkursa za raspolaganje nepokretnostima u svojini Republike Srpske i jedinica lokalne samouprave („Službeni glasnik Republike Srpske“, broj: 20/12 i 63/19), propisano je da odluku o načinu i uslovima prodaje nepokretnosti u svojini jedinica lokalne samouprave donosi skupština jedinica lokalne samouprave, te da postupak licitacije sprovodi komisija koju imenuje skupština jedinice lokalne samouprave.

Odredbom člana 9. Odluke o uređenju prostora i građevinskom zemlјištu („Službeni glasnik Grada Derventa“, broj : 15/21), propisano da se javna prodaja gradskog građevinskog zemlјišta i ostalog građevinskog zemlјišta u svojini Grada vrši na osnovu javnog konkursa, usmenim javnim nadmetanjem – licitacijom prema odredbama Pravilnika o postupku javnog konkursa za raspolaganje nepokretnostima u svojini Republike Srpske i jedinica lokalne samouprave, a odluku o načinu i uslovima javne prodaje gradskog građevinskog zemlјišta i ostalog građevinskog zemlјišta donosi Skupština Grada, u svakom pojedinačnom slučaju.

Komisija za utvrđivanje tržišne vrijednosti građevinskog zemlјišta (formirana rješenjem broj: 02-111-33/22 od 07.03.2022.godine, Gradonačelnika Grada Derventa), utvrdila je tržišnu vrijednost građevinskog zemlјišta označenog kao k.č. broj : 872 površine 2578 m2, upisanog u Zemlјišnoknjižni uložak broj : 14 Lužani Bosanski, kao u ovoj odluci i to na osnovu parametara koji su utvrđeni u aktu komisije – Procjena gradskog građevinskog zemlјišta, broj: 07-470-10/22 od 08.04.2022.godine.

Na nepokretnosti koja je predmet prodaje odrediće se namjena prema Stručnom mišlјenju i urbanističko-tehničkim uslovima.

S obzirom na ovako utvrđeno činjenično stanje, a polazeći od citiranih zakonskih odredbi, predlaže se Skupštini Grada Derventa donošenje predmetne Odluke.

OBRAĐIVAČ PREDLAGAČ

ODJELjENјE ZA PROSTORNO UREĐENјE GRADONAČELNIK GRADA DERVENTA