Na osnovu člana 39. stav 2. tačka 33. Zakona o lokalnoj samoupravi (''Službeni glasnik Republike Srpske'', broj: 97/16, 36/19 i 61/21), člana 16. st. 1. i 6. Zakona o sistemu javnih službi (''Službeni glasnik Republike Srpske'', broj: 68/07, 109/12 i 44/16) i člana 37. stav 2. tačka 33. Statuta Grada Derventa (''Službeni glasnik grada Derventa“, broj: 6/21 i 20/21), postupajući po pravosnažnoj presudi Okružnog suda u Doboju broj: 13 0 U 006546 21 U od 11.04.2022. godine, Skupština grada Derventa na \_\_\_sjednici održanoj \_\_\_ aprila 2022. godine, donijela je

**R J E Š E Nј E**

**o razrješenju vršilaca dužnosti članova Upravnog odbora Javne ustanove**

**„Centar za kulturu“ Derventa**

1. Razrješavaju se dužnosti vršioci dužnosti članova Upravnog odbora Javne ustanove „Centar za kulturu“ Derventa i to:

* Subotić Danijela,
* Radanović Jasmina i
* Marković Ivana.

1. Ovo rješenje stupa na snagu danom donošenja, a objaviće se u ''Službenom glasniku grada Derventa''.

O b r a z l o ž e nj e

Skupština grada Derventa na 11. sjednici održanoj 28. februara 2022. godine Rješenjem broj 01-111-28/22 od 28. februara 2022. godine, imenovala je Suborić Danijelu, Radanović Jasminu i Marković Ivanu za vršioce dužnosti članova Upravnog odbora Javne ustanove „Centar za kulturu“ Derventa. Tačkom 2. istog rješenja, Skupština grada Derventa imenovala je vršioce dužnosti članova do završetka postupka javne konkurencije u skladu sa Zakonom o ministarskim, vladinim i drugim imenovanjima Republike Srpske.

Okružni sud u Doboju Presudom broj: 13 0 U 006546 21 U od 11.04.2022. godine, u upravnom sporu po tužbi Radanović Jasmine, poništio je Rješenje Skupštine grada Derventa broj: 01-111-128/21 od 16.07.2021. godine kojim su razriješeni članovi Upravnog odbora Javne ustanove „Centar za kulturu“ Derventa, prije isteka mandata i to: Radanović Jasmina, Maletić Radenko i Marković Ivana.

Kada sud u upravnom sporu poništi osporeni akt, predmet se vraća u stanje u kome se nalazio prije nego što je osporeni akt donijet. U ovoj upravnoj stvari, poništavanjem rješenja poništavaju se pravne poslјedice koje je takvo rješenje proizvelo, a to znači da se u smislu odredbe člana 50. Zakona o upravnim sporovima („Službeni glasnik Republike Srpske“, broj: 109/05 i 63/11), u vezi sa članom 254. stav 1. Zakona o opštem upravnom postupku („Službeni glasnik Republike Srpske“, broj: 13/02, 87/07, 50/10 i 66/18) ima smatrati kao da to rješenje nikada nije ni donijeto, te da se Radanović Jasmina, Maletić Radenko i Marković Ivana vraćaju na dužnost članova Upravnog odbora Javne ustanove „Centar za kulturu“ Derventa, na koju su imenovani Rješenjem Skupštine opštine Derventa broj: 01-111-86/18 od 31. oktobra 2018. godine („Službeni glasnik opštine Derventa“, broj 11/18).

Kako je, navedenom Presudom Okružnog suda u Doboju poništeno rješenje o razrješenju i kao pravna poslјedica poništenja, uspostavlјena dužnost članovima Upravnog odbora Javne ustanove „Centar za kulturu“ Derventa, Radanović Jasmini, Maletić Radenku i Marković Ivani, neophodno je razriješiti dužnosti vršioce dužnosti članova Upravnog odbora ove javne ustanove iz tačke 1. dispozitiva ovog rješenja.

Gradonačelnik grada Derventa je, shodno naprijed navedenom, a na osnovu člana 16. stav 6. Zakona o sistemu javnih službi, utvrdio Prijedlog rješenja o razrješenju vršilaca dužnosti članova Upravnog odbora Javne ustanove „Centar za kulturu“ Derventa kao u dispozitivu i predlaže Skupštini grada Derventa donošenje istog.

Na osnovu naprijed iznesenog, Skupština grada Derventa je na sjednici održanoj \_\_\_\_\_\_\_2022. godine donijela rješenje kao u dispozitivu.

Pouka o pravnom lijeku: Ovo rješenje je konačno u upravnom postupku i protiv istog se ne može uložiti žalba, ali se može pokrenuti upravni spor pred Okružnim sudom u Doboju u roku od 30 dana od dana dostavlјanja ovog rješenja.

SKUPŠTINA GRADA DERVENTA

Broj: 01-111-\_\_\_/22 PREDSJEDNIK

Datum: \_\_\_. maja 2022. godine SKUPŠTINE GRADA

Bojan Radanović

Obrađivač: PREDLAGAČ:

Odjelјenje za privredu i društvene djelatnosti Gradonačelnik

Milorad Simić