Na osnovu člana 39. stav (2) tačka 1) i člana 82. stav (2) Zakona o lokalnoj samoupravi („Službeni glasnik Republike Srpske“, br. 97/16 , 36/19 i 61/21 ), člana 37. stav (2) tačka 1) i člana 148. stav (2) Statuta Grada Derventa („Službeni glasnik grada Derventa“, br. 6/21 i 20/21 ), Skupština Grada Derventa na \_\_\_ sjednici održanoj --- ------------ 2022 godine, donijela je

O D L U K U

o izmjenama Statuta Grada Derventa

Član 1.

U Statutu Grada Derventa („Službeni glasnik grada Derventa“, broj 6/21 i 20/21 ) u članu 36. stav (1) tačka 2) mijenja se i glasi:

„2) potpredsjednik Skupštine Grada,“

U istom članu stav (3) mijenja se i glasi:

„(3) Izuzetno od stava 2. ovog člana, potpredsjednik Skupštine Grada svoju dužnost obavlja volonterski.“

Član 2.

U članu 42. iza riječi „predsjednika,“ briše se riječ „dva“.

Član 3.

Član 43. mijenja se i glasi:

„Član 43.

Predsjednik i potpredsjednik Skupštine Grada biraju se na konstitutivnoj sjednici, iz reda odbornika, većinom glasova od ukupnog broja odbornika, u skladu sa Poslovnikom“

Član 4.

Član 45. mijenja se i glasi:

„Član 45.

Potpredsjednik Skupštine Grada obavljaa poslove utvrđene ovim statutom, poslovnikom i aktima Skupštine Grada, zamjenjuje predsjednika Skupštine Grada i djeluje u njegovo ime kada je on odsutan ili spriječen u izvršavanju svojih dužnosti.

Član 5.

U članu 46. u stavu (1) iza riječi „odnosno“, riječi „potpredsjednici Skupštine Grada mogu biti opozvani ili razriješeni“. zamjenjuju se riječima: „ potpredsjednik Skupštine Grada može biti opozvan ili razriješen“.

U istom članu u stavu (3) riječi „Potpredsjednici Skupštine Grada mogu biti opozvani“. zamjenjuju se riječima „Potpredsjednik Skupštine Grada može biti opozvan“.

Član 6.

U članu 47. u stavu (2), iza riječi „odnosno“ riječ „potpredsjednici.“ Zamjenjuju se riječju : „potpredsjednik“.

Član 7.

U članu 48. u stavu (3) iza riječi „odnosno“, riječ „potpredsjednici“ zamjenjuje se riječju : „potpredsjednici“.

U istom članu stav (4) mijenja se i glasi:

„(4) U slučaju iz stava 3. ovog člana sjednici Skupštine predsjedava odbornik kojeg odredi Skupština Grada, ako su predsjednik, odnosno potpredsjednik Skupštine Grada spriječeni ili odbiju da predsjedavaju sjednici.“

Član 8.

Ova odluka stupa na snagu osmog dana od dana objavljivanja u „Službenom glasniku grada Derventa“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

Bojan Radanović

O b r a z l o ž e nj e

PRAVNI OSNOV ZA DONOŠENjE ODLUKE O IZMJENAMA I DOPUNAMA STATUTA GRADA DERVENTA

Članom 39. stav 2. tačka 1. Zakona o lokalnoj samoupravi („Službeni glasnik Rrpublike Srpske“, broj 97/16, 36/19 i 61/21) propisano je da skupština jedinice lokalne samouprave donosi statut i članom 37. stav (2) tačka 1) Statuta Grada Derventa («Službeni glasnik grada Derventa», broj 6/21 i 20/21 ) propisana je nadležnost skupštine grada da donosi statut.

Članom 83. stav 2. Zakona o lokalnoj samoupravi je propisano da se statutom uređuju poslovi jedinice loklane samouprave, organizacija i rad organa jedinice lokalne samouprave, akti, finansiranje, učešće građana u lokalnoj samoupravi, saradnja jedinice lokalne samouprave sa drugim jedinicama lokalne samouprave, postupak za donošenje i promjenu statuta i druga pitanja utvrđena zakonom.

Članom 148. stav (2) Statuta Grada Derventa propisano je da se Statut Grada mijenja odlukom o izmjenama i/ili dopunama ili donošenjem novog statuta.

Zakon o Gradu Derventa („Službeni glasnik Republike Srpske“, broj 15/21) u članu 8. propisuje da Skupština Grada Derventa ima predsjednika i potpredsjednika.

Ukoliko bi Skupština Grada Derventa imala jednog potpredsjednika i to volontera to bi se finansijski posmatrano iz Budžeta Grada Derventa za te namjene uštedjelo minimalno 50.000 KM (bruto plata 75% od plate predsjednka, topli obrok , regres, minuli rad, troškovi prevoza na posao i sa posla , bolovanja i sl.) i samim tim bilo opravdano , s obzirom na djelokrug rada i nadležnsoti potredsjednika.

Napominjemo da predsjednik Skupštine grada Derventa svoje obaveze po pitanju samog rada skupštine može obavljati ne duže od 14 efektivnih časova rada u mjesecu (8 časova rad skupštine sa potpisivanjem usvojenih akata, 3 časa kolegijum skupštine sa svim pripremama i 3 časa ukoliko ima prisustvo parastosu i polaganju vijenaca), odnosno predsjednik skupštine može biti i volonter uz primanja odborničke naknade, a uz ličnu satisfakciju da obavlja funkciju predsjednika skupštine.

OBRAZLOŽENjE ODREDBI PRIJEDLOGA ODLUKE O IZMJENAMA STATUTA GRADA DERVENTA

U članu 1. Prijedloga odluke o izmjenama statuta predlaže se da se u Statutu Grada u članu 36. stavu (1) tačka 2. a kojom se propisuje da Skupština Grada Dervneta ima jednog potpredsjednika Skupštine grada.

U istom članu Prijedloga odluke predlaže se i izmjena stava (3) člana 36. Statuta Grada kojom se propisuje da potpredsjednik Skupštine Grada svoju dužnost obavlja volonterski.

Članom 2. prijedloga ove odluke predlaže se da u članu 42. Statuta Grada doda riječ „ jedan“ odnosno da Skupština Grada ima jednog potpredsjednika.

Članom 3. Prijedloga ove odluke mijenja se član 43. Statuta Grada kojim se propisuje da se predsjednik i potpredsjednik Skupštine Grada biraju na konstitutivnoj sjednici, iz reda odbornika, većinom glasova od ukupnog broja odbornika, u skladu sa Poslovnikom.

Članom 4. Prijedloga ove odluke mijenja se član 45. Statuta Grada kojim se propisuje da potpredsjednik Skupštine Grada obavljaa poslove utvrđene ovim statutom, poslovnikom i aktima Skupštine Grada, zamjenjuje predsjednika Skupštine Grada i djeluje u njegovo ime kada je on odsutan ili spriječen u izvršavanju svojih dužnosti.

Članom 5. Prijedloga ove odluke mijjenja se član 46. u stavu (1) i ( 3 ) na način da se riječ“ potpredsjednici“ zamjenjuju riječju „ potpredsjednik“.

Članom 6. Prijedloga ove odluke u članu 47. stavu (2) Statuta Grada riječ “potpredsjednici“ zamjenjuju se riječju „ potpredsjednik“.

Članom 7. Prijedloga ove odluke u članu 48. stavu (2) Statuta Grada riječ “potpredsjednici“ zamjenjuju se riječju „potpredsjednik“, dok se u istom članu mijenja stav (4 ) a kojim se propisuje da sjednici Skupštine predsjedava odbornik kojeg odredi Skupština Grada a ako su predsjednik ili potpredsjednik Skupštine Grada spriječeni ili odbiju da predsjedavaju sjednici .

Članom 8. Prijedloga ove odluke propisuje se stupanje na snagu odluke o izjenama i dopunama Statuta Grada Derventa.

Članom 148. stav ( 4 ) Statuta Grada Derventa propisano je da „ izuzetno Skupština Grada može na prijedlog ovlašćenog predlagapča odlučiti o usvajanju izmjena i/ili dopuna stagtuta grada neposredno na osnovu prijedloga odluke, ako je predložen mali obim promjena ili ako ta promjena predstavlja usklađivanje sa izričitim odredbama zakona „.

Kako je u pitanju mali obim promjena odnosno jednina promjena koja se predlaže u Prijedlogu ove odluke jeste da se zadržava predhodno rješenje iz Statuta Grada Derventa („Službeni glasnik grada Derventa“, broj 6/21) da Skupština Grada Derventa ima jednog potpredsjednika i to volontera , Gradonačelnik Grada Derventa kao ovlašćeni predlagač , dostavlja Skupštini Grada Derventa odluku o izmjeni Statuta Grada Derventa u formi Prijedloga , na usvajanje.

FINANSIJSKA SREDSTVA ZA PROVOĐENjE OVE ODLUKE

Za provođenje ove odluke nisu potreba dodatna finasnisjka sredstva u Budžetu Grada Derventa .

Prijedlog ove odluke sačinjen je u skladu sa Pravilima za izradu zakona i drugih propisa Republike Srpske („Službeni glasnik Republike Srpske“, broj 24/14 ) a shodno članu 2. Pravila kojim je propisano da su između ostalih i organi jedinica lokalne samouprave dužni da primjenjuju Pravila prilikom izrade propisa.

OBRAĐIVAČ: PREDLAGAČ:

Stručna služba Gradonačelnika GRADONAČELNIK

Milorad Simić