Na osnovu člana 39. stav 2. tačka 21. Zakona o lokalnoj samoupravi ( „Službeni glasnik Republike Srpske“, broj 97/16, 36/19 i 61/21) i člana 37. stav 2. tačka 21 . Statuta grada Derventa ( „Službeni glasnik grada Derventa“, broj 6/21 i 20/21 ) na prijedlog Gradonačelnika Grada Derventa , Skupština Grada Derventa na \_\_\_\_\_\_ sjednici održanoj \_\_\_\_\_ 2022. godine , donijela je

R J E Š E Nj E

o imenovanju načelnika Odjeljenja za opštu upravu

Gradske uprave Grada Derventa

1. Goran Vukmirica, diplomirani ekonomista, imenuje se za načelnika Odjeljenja za opštu upravu Gradske uprave Grada Derventa sa \_\_\_\_\_\_\_\_\_2022. godine.

2. Načelnik Odjeljenja za opštu upravu imenuje se na vrijeme trajanja mandata saziva Skupštine Grada koji ga je izabrao.

3. Ovo rješenje stupa na snagu danom donošenja a objaviće se u „Službenom glasniku grada Derventa“.

O b r a z l o ž e nj e

Istekom mandata Skupštine opštine Derventa saziva 2016-2020 godine razriješen je načelnik Odjeljenja za opštu upravu na Konstitutivnoj sjednici održanoj dana 12. januara 2021. godine jer se u skladu sa Zakonom načelnik Odjeljenja imenuje na vrijeme trajanja mandata Skupštine grada .

Gradonačelnik Grada Derventa je u skladu sa članom 78. Zakona o službenicima i namještenicima u organima jedinice lokalne samouprave ( „Službeni glasnik Republike Srpske“, broj 97/16) raspisao Javni konkurs za imenovanje načelnika odjeljenja Gradske uprave Grada Derventa koji je objavljen u „Glasu Srpske“ od 22. marta 2022. godine i „Službenom glasniku Republike Srpske“, broj 24/22 kao i u „Derventskom listu“ od 24. marta 2022. godine i internet stranici Grada Derventa. Postupak po Javnom konkursu sprovodila je Konkursna komisija za sprovođenje postupka za imenovanje načelnika odjeljenja u Gradskoj upravi Grada Derventa koju je imenovao Gradonačelnik. Nakon pregledanja dokaza priloženih uz prijavu na rukovodeće radno mjesto načelnik Odjeljenja za opštu upravu Konkursna komisija je utvrdila da su se prijavila pet kandidata koja su ispunjavala uslove konkursa i to: Milorad Dušanić , Goran Vukmirica , Anja Pjeranović Radović, Davor Todorić i Mile Tadić.

Po okončanom izbornom postupku Konkursna komisija za sprovođenje postupka za imenovanje načelnika odjeljenja u Gradskoj upravi Grada Derventa je Gradonačelniku dostavila Listu za izbor kandidata broj 02-120-7-4/22 od 05. maja 2022. godine o redoslijedu kandidata koje je rangirala počevši od najboljeg rezultata ostvarenog u izbornom postupku, sa zapisnicima o preduzetim radnjama u toku izbornog postupka.

Na Listi za izbor kandidata po redoslijedu kandidata rangiranih počev od najboljeg ostvarenog rezultata koju je sačinila Konkursna komisija za sprovođenje postupka za imenovanje načelnika odjeljenja u Gradskoj upravi Grada Derventa za rukovodeće radno mjesto načelnik Odjeljenja za opštu upravu Goran Vukmirca je rangiran na prvo mjesto sa brojem dodijeljenih 50 bodova od mogućih 50 bodova, na drugo mjesto je rangiran Mile Tadić sa brojem dodijeljenih 44 boda od mogućih 50 bodova, na treće mjesto je rangiran Milorad Dušanić sa brojem dodijeljenih 38 bodova od mogućih 50 bodova , na četvrto mjesto je rangiran Davor Todorić sa brojem dodijeljenih 36 bodova od mogućih 50 bodova i na peto mjesto je rangirana Anja Pjeranović Radović sa brojem dodijeljenih 25 bodova od mogućih 50 bodova. Gradonačelnik je na osnovu naprijed navedenog a shodno odredbi člana 59. stav 1. tačka 9. Zakona o lokalnoj samoupravi utvrdio prijedlog rješenja kao u dispozitivu i predlaže Skupštini Grada donošenje istog.

Skupština grada je \_\_\_sjednici održanoj \_\_\_ godine donijela rješenje kao u dispozitivu rješenja.

PRAVNA POUKA: Protiv ovog rješenja može se izjaviti žalba Odboru za žalbe grada Derventa u roku od 15 dana od dana prijema rješenja.

Broj: 01-111-\_\_ /

PREDSJEDNIK

Datum: \_\_\_ 2022. godine

SKUPŠTINE GRADA

Bojan Radanović

OBRAĐIVAČ: PREDLAGAČ:

Stručna služba Gradonačelnika GRADONAČELNIK

Milorad Simić